ບັນດາວິສາຫະກິດອາເມລິກາປາດຖະໜາຢາກຊອກຮູ້ກ່ຽວກັບສະພາບແວດລ້ອມແຫ່ງການລົງທຶນຂອງຫວຽດນາມ
28 ເມສາ 2014 - 13:51:41
ການເຈລະຈາລະຫວ່າງ 2 ຄະນະ
(ພາບ:baotintuc.vn)
(vovworld) - ໃນຂອບເຂດການຢ້ຽມຢາມ ແລະ ເຮັດວຽກຢູ່ ສິງກະໂປ ແຕ່ວັນທີ 27/4 – 29/4/2014, ທ່ານລັດຖະມົນຕີກະຊວງແຜນການ ແລະ ລົງທຶນ ຫວຽດນາມ ບຸ່ຍກວາງວິງ ພ້ອມກັບບັນດາຜູ້ຕ່າງໜ້າຂອງກະຊວງ, ຂະແໜງການ ແລະ ທ້ອງຖິ່ນຕ່າງໆຂອງ ຫວຽດນາມ ໄດ້ມີການເຮັດວຽກກັບວິສາຫະກິດ ອາເມລິກາ ຈຳນວນໜຶ່ງຊຶ່ງແມ່ນສະມາຊິກຂອງຫ້ອງການການຄ້າ ອາເມລິກາ ຢູ່ ສິງກະໂປ(AmCham Singapore). ທີ່ການພົບປະເຈລະຈາ, ບັນດາວິສາຫະກິດ ອາເມລິກາ ປາດຖະໜາຢາກຊອກຮູ້ຕື່ມອີກກ່ຽວກັບສະພາບແວດລ້ອມການແຫ່ງລົງທຶນຂອງ ຫວຽດນາມ ໃນໄລຍະມໍ່ໆມານີ້, ບັນດາຂະແໜງການທີ່ ຫວຽດນາມ ຢາກດຶງດູດການລົງທຶນຈາກຕ່າງປະເທດກໍ່ຄືບັນດາກາລະໂອກາດ ແລະ ສິ່ງທ້າທາຍໃນການລົງທຶນເຂົ້າ ຫວຽດນາມ. ກ່າວຄຳເຫັນທີ່ການເຮັດວຽກ, ທ່ານລັດຖະມົນຕີ ບຸ່ຍຫວາງວິງ ສະເໜີໃຫ້ AmCham Singapore ສົມທົບກັບບັນດາອົງການທີ່ກ່ຽວຂ້ອງຂອງ ຫວຽດນາມ ເພື່ອສ້າງການແລກປ່ຽນເປັນປະຈຳ, ເຊື່ອມຕໍ່ກັບບັນດານັກລົງທຶນ ອາເມລິກາ ທີ່ມີສຳນັກງານລະດັບທ້ອງຖິ່ນຢູ່ ສິງກະໂປ; ຜ່ານນັ້ນຂົນຂວາຍບັນດານັກລົງທຶນ ອາເມລິກາ ລົງທຶນເຂົ້າ ຫວຽດນາມ ໃນບັນດາຂົງເຂດຄື: ສາທາລະນະສຸກ, ສຶກສາ, ເຕັກໂນໂລຊີສູງ, ເຕັກໂນໂລຊີຂໍ້ມູນຂ່າວສານ, ພັດທະນາພື້ນຖານໂຄງລ່າງ…..ທ່ານລັດຖະມົນຕີ ກໍ່ສະເໜີໃຫ້ AmCham Singapore ສືບຕໍ່ສະໜັບສະໜູນ ເລື່ອງສິ້ນສຸດການເຈລະຈາ ແລະ ລົງນາມໃນສັນຍາຄູ່ຮ່ວມມືເຂດປາຊີຟິກ(TPP) ໂດຍໄວ.